ตามหัวข้อเลยครับ ผมสงสัยว่าน้ำด่างจะส่งผลต่อระบบ buffer ในเลือดหรือระบบต่างๆของร่างกายอะไรอีกมั้ย (เป็น chronic HBV ด้วย)
สวัสดีค่ะ น้ำด่างที่ขายอยู่ในเมืองไทย มีหลายรูปแบบทั้งแบบที่เป็นหัวเชื้อ ต้องมาผสมน้ำ และแบบบรรจุขวดพร้อมดื่ม โดยมีการโฆษณาในลักษณะว่าสามารถรักษาโรคต่าง ๆ ได้โดยเฉพาะโรคมะเร็ง ทั้งนี้ยังไม่มีการศึกษาทางคลินิกที่ชัดเจนว่าน้ำด่างนั้นให้ประโยชน์ดังกล่าวจริงหรือไม่การบริโภคน้ำด่างอย่างต่อเนื่อง เป็นระยะเวลายาวนานส่งผลต่อความสมดุลของระดับกรดและด่างภายในร่างกาย เมื่อสมดุลของกรดและด่างเสียไป ร่างกายจะพยายามปรับตัวเพื่อให้กลับสู่สมดุลอีกครั้ง ในระยะยาวก็จะส่งผลต่อปริมาณเกลือแร่ในกระแสเลือดผิดปกติ ซึ่งนำไปสู่โรคหลาย ๆ โรคตามมา รวมถึงอาจทำให้ไตเสื่อมสภาพได้เร็วกว่าที่ควรจะเป็นค่ะในส่วนผลของน้ำด่างต่อตับอักเสบนั้น ตัวน้ำด่างเองอาจไม่ได้มีผลต่อโรคโดยตรง แต่อาจมีผลต่อการทำงานต่าง ๆ ของเซลตับได้ เนื่องจากการเปลี่ยนแปลงของระดับกรดและด่างในเลือด เมื่อการทำงานของเซลตับผิดปกติไปจะนำไปสู่การกำเริบของโรคได้ค่ะ